Noi reguli pentru minorii care vor să se tatueze. Ce interdicții au fost impuse saloanelor de tatuaj, piercing și înfrumusețare
Saloanele specializate nu au dreptul să facă proceduri de tatuare cosmetică și artistică persoanelor sub 18 ani și nici proceduri de piercing corporal și implant dermal minorilor, decât în cazul în care respectivele proceduri se fac în zona urechii și cu acordul părinților. Prevederile apar într-un Ordin al ministrului Sănătății prin care se aprobă Normele de igienă pentru saloanele de înfrumusețare și saloanele de tatuaj, piercing și implantare dermală și care a intrat recent în vigoare.